bavarian-nlp/barwiki-20250901 huggingface dataset:
Königshofen an der Heide

Königshofen an der Heide (umgongssprochli: "Kinshoff", amtli: Königshofen a.d.Heide) is a Ortstei vom Moakt Bechhofen im Landkroas Ansbach (Bayern).
Geografie.
Duachn Ort fliaßt da Ochsengrobn, der a rechta Zuafluss vo da Wieseth is.
Gschicht.
Bevoa se des Kloster Heilsbronn duat ogsiedlt hod, hods sechs Dorfherrschoftn gem: des Stift Herrieden, de Grafn vo Truhendingen, de Herrn vo Dietenhofen und vo Holzingen, de Markgrafn und de Herren vo Seckendorff. De Güta vo de via Easchtgnonntn san duach Kauf und Tausch an Heilsbronn kema. De drei übrig bliebna Herrschoftn san im ständign Streit iwa de jeweilign Onsprüch gstondn.
Des Marienmünsta Königshofen is a ehemolige Woifoahtskiach und is im Joar 1396 eihgweiht worn. 1422 is vo Katharina Knoll a Klosta grindt worn, emfois da Maria gweiht, und des Marienmünsta is zua Klostakiach worn. Midm Eizug vo da Reformation is de Klostakiach 1565 zua evangelisch-lutherischn Pforrkiach worn, wos se bis heit no is. Laut oana Inschrift in da Kiach is de Kiach im Dreißigjährign Kriag am 10. August 1632 vo Krowotn eihgeäschat worn. Des Feia hod aa auf Wohnhaisa iwagriffn und 114 Eihwohna san umkema. Eascht 1658 hod ma midm Wiedaaufbau ogfonga, der eascht 1723 auf Kostn vom domolign Eichstättischn Bischof Johann Anton I. voiendt wern hod kenna.
Midm Gmoaedikt is Königshofen zu oana politisch eignständign Gmoa worn, zu der de Orte Oberkönigshofen und Weihermühle gheat hom. Im Zug vo da Gebietsreform in Bayern is diese am 1. Juli 1971 noch Bechhofen eihgmoant worn.
Eihwohnaentwicklung.
Gmoa Königshofen an der Heide:
Ortstei Königshofen:
Lettenmühle (Bechhofen)

Lettenmühle is a Ortstei vom Moakt Bechhofen im Landkroas Ansbach in Middlfrankn (Bayern).
Geografie.
Uma oan Kilometa westli des Weilers befindt se da "Lamelberg" .
Gschicht.
Bis zua Gebietsreform in Bayern, de am 1. Juli 1971 in Kroft tretn is, hod da Ort zua gleichzeitig aufgelestn Gmoa Sachsbach gheat.
Liebersdorf

Liebersdorf is a Ortstei vom Moakt Bechhofen im Landkroas Ansbach in Middlfrankn (Bayern).
Geografie.
Des Dorf liegt am Moosklingengraben, dem linkn Obalauf vom Roßbachgraben, der im Nochboadorf Großenried vo rechts in de Altmühl mündt.
Gschicht.
1801 hods in dem Ort 15 Haushoite gem, de olle dem Eichstättischn Oberamt Wahrberg-Herrieden untatan woarn.
Midm Gmoaedikt is Liebersdorf zua politisch sejbstständign Gmoa worn. Im Zug vo da Gebietsreform in Bayern is de Gmoa am 1. Jenna 1971 noch Bechhofen eigmeindt worn.
Mörlach (Bechhofen)

Mörlach is a Ortstei vom Moakt Bechhofen im Landkroas Ansbach in Middlfrankn (Bayern).
Geografie.
Des Dorf liegt am Mörlachgraben, der a rechta Zuafluss vo da Altmühl is.
Gschicht.
1374 hod des Kloster Heilsbronn in Mörlach a Gefälle vo Friz Schem kafft. 1479 hod des Klosta duat a Gut kafft. Nem dem Heilsbronn woarn duat aa Eichstätt, da Deutschorden und de Herren vo Seckendorf begütat.
1801 hods in dem Ort 23 Haushoite gem, de olle dem Hochstift Eichstätt untatan woarn.
Midm Gmoaedikt is Mörlach zua politisch sejbstständign Gmoa worn. Im Zug vo da Gebietsreform in Bayern is diese am 1. Juli 1971 noch Bechhofen eiggmoant worn.
Reichenau (Bechhofen)

Reichenau is a Ortstei vom Moakt Bechhofen im Landkroas Ansbach in Middlfrankn (Bayern).
Gschicht.
In da easchtn Häjft des 14. Joarhundads hod da Eichstätta Fiaschtbischof Heinrich V. den Ort eaworbn. Urspringli hods in dem Ort aa a Schloss gem, des olladings im friahn 15. Joarhundad untam Eichstätta Fiaschtbischof Friedrich IV. niedagrissn worn is. De Stoana san fian Wiedaaufbau vom Schloss Herrieden vawendt worn.
1801 hods in dem Dorf zehn Haushoite gem, de olle dem Eichstättischn Oberamt Wahrberg-Herrieden untatan woarn.
Bis zua Gebietsreform in Bayern am 1. Juli 1971 hod Reichenau zua ehemois politisch sejbstständign Gmoa Sachsbach gheat.
Rohrbach (Bechhofen)

Rohrbach is a Ortstei vom Moakt Bechhofen im Landkroas Ansbach in Middlfrankn (Bayern).
Geografie.
Des Dorf liegt an da Wieseth.
Gschicht.
Erkinger vo Reichenau hod 1335 ans Kloster Heilsbronn u. a. Güta in Rohrbach vakafft. Wenig späta is duach Tausch a weitas Gut eawoabn worn.
Bis zua Gebietsreform in Bayern, dee am 1. Jenna 1974 in Kroft tretn is, hod Rohrbach zua ehemois politisch sejbstständign Gmoa Waizendorf gheat.
Röttenbach (Bechhofen)

Röttenbach is a Ortstei vom Moakt Bechhofen im Landkroas Ansbach in Middlfrankn (Bayern).
Geografie.
Unmittlboa östli vom Dorf befindt se da Röttenbachweiher, sidwestli da Altweiher.
Gschicht.
1801 hods in dem Ort fimf Haushoite gem, de olle dem Eichstättischn Amt Arberg-Ornbau untatan woarn.
Bis zua Gebietsreform in Bayern, de am 1. Juli 1971 in Kroft tretn is, hod Röttenbach zua ehemois politisch sejbstständign Gmoa Heinersdorf gheat.
Sachsbach

Sachsbach is a Ortstei vom Moakt Bechhofen im Landkroas Ansbach in Middllfrankn (Bayern).
Geografie.
Duach des Pforrdorf fliaßt da Moosgraben, der a linka Zuafluss von da Wieseth is.
Gschicht.
Da Ortsnoma is easchtmois 1147 und 1150 ois „Sahsbach“ und „Sasbach“ eawähnt worn mid da Bedeitung "Siedlung am Sumpfboch" bzw. "Sumpfgros". De Erwähnung is in oana Schenkungsurkund eafoigt, in der Graf Rapoto von Abenberg dem Kloster Heilsbronn u.a aa Güta in Sachsbach gschenkt hod.
De Kirch St. Georg in Sachsbach is easchtmois im Joar 1342 in oam Oblossbriaf ois Filiale vo Beyerberg eawähnt worn, is owa vamutli äjda. Späta is St. Georg a Filiale vo da Marienkirch in Königshofen worn, ob 1902 schliaßli Filiale vo da Johannis-Kirch in Bechhofen. De heitige Kirchngmoa Sachsbach umfosst de Ortschoftn Sachsbach, Reichenau und Lettenmühle.
1802 san 36 Untatanen zäjht worn, vo dena 16 Eichstättisch, 14 Ansbachisch, 7 zum Kollegiatstiftamt Herrieden ghearig und 5 Crailsheimisch woarn.
Midm Gmoaedikt is Sachsbach a politisch eignständige Gmoa worn, zu der de Orte Lettenmühle und Reichenau gheat hom. Im Zug vo da Gebietsreform in Bayern is diese am 1. Juli 1971 noch Bechhofen eigmoant worn.
Eihwohnaentwicklung.
Gmoa Sachsbach
Ortstei Sachsbach
Selingsdorf

Selingsdorf is a Ortstei vom Moakt Bechhofen im Landkroas Ansbach in Mittelfranken.
Geografie.
Nordöstli vom Weiler fliaßt de Altmühl.
Gschicht.
1802 hods in dem Ort ocht Haushoite gem, vo dena fimf dem Eichstättischn Oberamt Wahrberg-Herrieden und drei dem Eichstättischn Oberamt Thann untatan woarn.
Bis zua Gebietsreform in Bayern, de am 1. Juli 1971 in Kroft tretn is, hod Selingsdorf zua ehemois politisch sejbstständign Gmoa Kaudorf gheat.
Thann (Bechhofen)

Thann is a Ortstei vom Moakt Bechhofen im Landkroas Ansbach.
Geografie.
Des Kirchdorf liegt an da Altmühl.
Gschicht.
Easchtmois nomantli eawähnt werd da Ort im 9. Joarhundad. Ursprüngli hom de Herren vo Thann do ihrn Sitz ghobt und hom de Ortsherrschoft ausgübt, obm 13. Jh. de reichsrittaschoftlichn Freiherren vo Crailsheim, de do bis heit Grundbesitza san.
Midm Gmoaedikt is Thann a politisch eignständige Gmoa worn, zu der da Ort Winkel gheat hod. Im Zug vo da Gebietsreform in Bayern is diese am 1. Jenna 1971 noch Bechhofen eigmoant worn.
Eihwohnaentwicklung.
Gmoa Thann
Ortstei Thann
Voggendorf (Bechhofen)

Voggendorf is a Ortstei vom Moakt Bechhofen im Landkroas Ansbach in Middlfrankn.
Geografie.
Des Dorf liegt an da Wieseth.
Gschicht.
1804 hods in dem Ort zehn Haushoite gem, de olle dem Hochstift Eichstätt untatan woarn.
Da Ort hod vom Joar 1945 bis ins Joar 1957 in oam ehemolign Wehrmochtsglände (Flugplotz) a Loga fa Flichtlinge aus de ehemolign Ostgebietn und späta aa aus Ungarn beheabeagt, de in nein Groußraumbarackn, zwoa Meahzweckbarackn und oana provisorischn Kirch glebt hom. Zeidweis woarns bis zu 1200 Persona. Mid da domolign Bevökarung von Voggendorf - nur uma 80 Eihwohna - woarn Konflikte an da Dogesordnung. Heit eainnat a grouße Infowond in da Ortsmittn ans Loga Voggendorf. Vo de üba 1000 Flichtling hom uma 70 % in Bechhofen und Umgebung a neie Hoamat gfundn. Olle drei Joar werd in Voggendorf des grouße Logafest gfeiat. Donn treffn se de ehemolign Bewohna aus gonz Deitschland wieda.
Bis zua Gebietsreform in Bayern, de am 1. Oktoba 1971 in Kroft tretn is, hod Voggendorf zua ehemois politisch sejbstständign Gmoa Wiesethbruck gheat.
Waizendorf (Bechhofen)

Waizendorf is a Ortstei vom Moakt Bechhofen im Landkroas Ansbach in Mittelfranken.
Geografie.
Des Dorf liegt an da Wieseth.
Gschicht.
In da easchtn Häjft des 13. Joarhundads hod des Kloster Heilsbronn bereits Güta u. a. aa in Waizendorf bsessn. Diese san 1245 an Konrad und Rüdiger vo Dietenhofen geng zwoa Höf in Göddeldorf und Trachenhöfstatt tauscht worn. 1249 hods Klosta erneit Güta in Waizendorf eawoabn, darunta aa vamutli das duatige Schloss, des bis zua Klostauflesung Sitz vom Klostavogtamt Waizendorf woar.
Erkinger vo Reichenau hod 1320 ans Klosta a Wiesn bei Waizendorf vakafft, a Hoiz und des Fischwossa. 1331 und 1335 san de Muin in Waizendorf, Wiesn und fimf Güta hinzua kumma. 1332 hod Konrad Steinheim a Gfälle vo oam Gut in Waizendorf ans Klosta vakafft. 1336 hod Konrad Ozenberger dem Klosta Gfälle u. a. aa in Waizendorf gschenkt. 1346 hods Klosta de Auwiesn bei Waizendorf kafft.
1520/1521 hod da domolige 26. Abt Wenk des Schloss renovian lossn. Nochm Tod vom letztn Abt Melchior Wunder im Joar 1578, is des gonze Amt Waizendorf dem Ansbacher Markgrafn Georg Friedrich I. zuagfoin.
Im Dreißigjährign Kriag is Waizendorf im Gengsotz zu de Nochboaortn zwoa ned obbrennt worn, is owa dennoch greßtnteis vaödt.
1804 hods in dem Ort 12 Haushoite gem, de olle dem Ansbachischn Oberamt Feuchtwangen untatan woarn.
Mid m Gmoaedikt is Waizendorf zua politisch sejbstständign Gmoa worn, zu der da Ort Rohrbach gheat hod. Im Zug vo da Gebietsreform in Bayern is diese am 1. Jenna 1974 noch Bechhofen eigmoant worn.
Eihwohnaentwicklung.
Gmoa Waizendorf
Ortstei Waizendorf
Weidendorf (Bechhofen)

Weidendorf is a Ortstei vom Moakt Bechhofen im Landkroas Ansbach in Middlfrankn.
Geografie.
Des Dorf liegt an da Altmühl.
Gschicht.
1398 hods Kloster Heilsbronn duat fimf Güta duach Tausch mid Burkhard vo Wolmarshausen eahoitn, dem ma dofia Güta in Burkelbach bei Crailsheim gem hod.
Bis zua Gebietsreform in Bayern, dee am 1. Juli 1971 in Kroft tretn is, hod da Ort zua gleichzeitig aufglestn Gmoa Großenried gheat.
Weihermühle (Bechhofen)

Weihermühle is a Ortstei vom Moakt Bechhofen im Landkroas Ansbach in Middlfrankn.
Geografie.
Unmittlboa sidwestli vo da Einöde befindt se da Weihermühleweiher und da Krummweiher, der zum Bodeweiher easchlossn worn is.
Gschicht.
Bis zua Gebietsreform in Bayern, de am 1. Juli 1971 in Kroft tretn is, hod da Ort zua gleichzeitig aufglestn Gmoa Königshofen an der Heide gheat.
Wiesethbruck

Wiesethbruck is a Ortstei vom Makt Bechhofen im Landkroas Ansbach in Middlfrankn.
Geografie.
Duachs Dorf fliaßt de Wieseth.
Gschicht.
Vo 1194 bis 1287 woarn de Grafn vo Trudingen Bsitza vom Ort. Wia so moncha Ort im Wiesethgrund hod späta aa Wiesethbruck sein eigana Ortsadl ghod. Auf oam vo da Wieseth umflossna Wossaschloss hom ums Joar 1300 „Ulrich vo Wiesenbrugg“ und sei Söhne, de im äjdastn eichstättischn Lehensbuach ois de Lehensherrn gnennt worn san, residiat.
Des Kloster Heilsbronn hod 1194 duat oan Zehntn eawoabn. 1287 is a Grundgfälle hinzua kemma. 1406 hod Hans Holzinger vo Salach ans Klosta Güta vakafft.
Bereits 1381 is a Herrschoftswechsl erfoigt. Niklas vo Holzingen und sei Famij hom gwisse Einkünfte in und um Arberg ghod, de se vom Bischof zum Lehen griagt hom. 1455 eascheint Fritz vo Halderstetten, genennt Stettner, ois Bsitza vo Wiesethbruck.
Uma 1560 is aa de heitige Mui auf da dmois unta Eichstätta Herrschoft stehnda Seitn vo da Wieseth eabaut worn.
Im Joar 1716 hod Albrecht Schenk vo Geyern oam Zimmeramoasta aus Ornbau den Auftrag gem, des Schloss in Wiesethbruck zu renovian, wos jedoch ned eafoigt is.
1729 is da einstige Sitz des Amtsvogts, nochdem Wiesethbruck inzwischn a Lehen vo de Markgrafn vo Ansbach worn is, fia 4000 rheinische Guldn und 100 Spezialdukatn vakafft worn.
Während in dem links vom Fluss liegndn Großwiesethbruck und Voggendorf de Herren vo Geyern regiat hom, woar Kleinwiesethbruck zamm mid Arberg und Ornbau den Bischöfn vo Eichstätt untastejt. A am Stroßnrond stehnda Grenzstoa ausm 18. Joarhundad weist heit no auf de friachan Bsitzvahäjtnisse hi.
De in da Näh vo da Brugg stehnde Dreifaltigkeitskapej und de uma oan Kilometa westli vo Wiesethbruck stehnde Reisigkapej san 1746 vom noch Budapest ausgwondatn Anton Christ gstift worn.
Midm Gmoaedikt hod Wiesethbruck mid Voggendorf und Waffenmühle a politisch sejbstständige Gmoa buidt.
1897 is de "Freiwillige Feiawehr Wiesethbruck" grindt worn.
1912 san in Wiesethbruck 33 Haisa gstondn. Vo de domilign 186 Eihwohna hom 102 da katholischn und 84 da protestantischn Konfession ogheat.
Im Zug vo da Gebietsreform in Bayern is Wiesethbruck am 1. Oktoba 1971 mid Ausnohm vo da Waffenmui, de Arberg zuageoadnet worn is, noch Bechhofen eigmoant worn.
Eihwohnaentwicklung.
Gmoa Wiesethbruck
Ortstei Wiesethbruck
Winkel (Bechhofen)

Winkel is a Ortstei vom Moakt Bechhofen im Landkroas Ansbach in Middlfrankn.
Geografie.
Des Dorf liegt auf da Flur 5 km nördli vo Bechhofen. In oam Weiher am sidwestlichn Ortsrond entspringt da Karlsgraben, aa Hesselboch gnennt, a linka Zuafluss da etwa 500 m sidli valaffndn Altmühl.
Gschicht.
Bis zua Gebietsreform in Bayern, de am 1. Jenna 1971 in Kroft tretn is, hod da Ort zua ehemolign Gmoa Thann gheat.
Bechhofen (Middlfrankn)

Bechhofen (aa: "Bechhofen an der Heide", umgangssprachlich: "Béchof", amtli: Bechhofen (Mittelfranken)) is a Moakt im Landkroas Ansbach in Middlfrankn (Bayern).
Geografie.
Nochboagmoana san vo Norden beginnend im Uahzoagasinn: Burgoberbach, Weidenbach, Ornbau, Arberg, Ehingen, Burk, Wieseth und Herrieden.
Gmoagliedarung.
Bechhofen hod 28 Ortstei:
Eigmoanunga.
Währnd da Gebietsreform in Bayern san am 1. Jenna 1971 de bishea selbstständign Gmoana Liebersdorf und Thann eigliedat worn. Am 1. Juli 1971 san Heinersdorf und Königshofen (beide domois im Landkroas Dinkelsbühl), feana Großenried, Kaudorf, Mörlach und Sachsbach gfoigt. Am 1. Oktoba 1971 is a Tei vo da aufglestn Gmoa Wiesethbruck hinzua kumma. Am 1. Januar 1974 schloss Waizendorf die Liste der eingemeindeten Orte ab.
Städtpartnaschoftn.
Partnastod is seit 1975 de Gmoa Le Blanc im zentralfranzesischn Département Indre.
Kuitua und Sengswiadigkeitn.
Museen.
Erwähnanswert is ds oanzige deitsche Pinsl- und Biaschtnmuseum. Bechhofen is des Zentrum vo da deitschn Pinslindustrie. Des Museum hod se zua Aufgob gmocht, des vamutli seitm 18. Joarhundad existiande Hondwerk vom Pinsl- und Biaschtnmocha in seia gonzn Vuifoit voazstejn. Bis heit wern de Pinsll zum Tei in Hoamoabat heagstejt.
Des private "museum wiegen &amp; messen" in Königshofen befosst se umfossnd mid Maßn, Waagn und Gewichtn. An üba 3000 Exponatn werd des Thema Wiegn und Messn umfossnd vaoschaulicht.
Persenlichkeitn.
Oskar Vogelhuber (1878–1971), Lehra, Ministerialbeomta, Autor und Träga des Bayerischen Verdienstordes is in Bechhofen geboan.
Burgoberbach

Burgoberbach is a Gmoa im middlfränkischn Landkroas Ansbach. Mid de benochboatn Gmoana Aurach, Herrieden und Leutershausen buidts de kommunale Allianz "AGIL".
Geografie.
Nochboagmoana san (im Nordn beginnend im Uhaoagasinn): Ansbach, Weidenbach, Bechhofen und Herrieden.
Gschicht.
Burgoberbach woar ois bischöfli eichstättischs Lehen im Bsitz vo de Grafn vo Oettingen und is zwischn 1803 und 1806 in den Bsitz Bayerns kumma. De 1818 entstondane Gmoa Burgoberbach bsteht seit da Gebietsreform in Bayern 1972 aus de ehemois sejbstständign Gmoana Burgoberbach, Neuses, Niederoberbach und Sommersdorf.
Eigmoanunga.
Am 1. Jenna 1972 san de bis dohin sejbständig Gmoana Neuses, Niederoberbach und Sommersdorf eigliedat worn.
Eihwohnaentwicklung.
zamm mid de 1972 eigmoantn Ortn:
Weiherschneidbach

Weiherschneidbach is a Ortstei vom Moakt Weidenbach.
Geografische Log.
Duachs Dorf fliaßt des Ölgrabenbachl, des in an Irreboch mindt, oan linkn Zuafluss vo da Altmühl.
Gschicht.
Des Kloster Heilsbronn hod duat sei easchtn Güta 1319 voom Wolfram vo Gießendorf kafft. 1331 hod des Klosta a Gut vo Heinrich vo Muhr, 1343 de Mui vo da Witwe vom Herrn Meinward des Fricken vo Oettingen eawoabn. In da Foigezeid is s zu weitan Eaweabunga kumma, so doss insgsomt siem Güta dem Klosta unterstondn hom. Nem Heilsbronn hods des Gumbertusstift ois Dorfherrn gem. Währnd des Dreißigjährign Kria san olle siem Heilsbronna Güta vaödt.
1804 hod Weiherschneidbach 23 Untatanen ghobt, von dena oana zua eichstättischn Vogtei Herrieden gheat hod.
Bis zua Gebietsreform in Bayern 1971 hod Weiherschneidbach zua ehemolign Gmoa Leidendorf gheat.
Weißbachmühle

De Einöde Weißbachmühle is a Ortstei vo da Stod Merkendorf im Landkroas Ansbach in Middlfrankn (Bayern).
Nochboaorte.
In da Umgebung vo da Weißbachmühle liegn foignde Orte:
Gschicht.
De Mui is geng End vom 18. Joarhundad in oam Ortsvazeichnis zamm mit Merkendorf aufgfiaht, is 
owa wesntli äjda. Bereits 1437 werd se easchtmois urkundli eawähnt.
Bis ins 20. Joarhundad hinein is duat Mej gmoin worn.
Zua Weißbachmui gheat a Natuafreibod, wo 1969 oglegt worn is, und a Joar späta eaöffnet worn is. Es werd vom Speckgrobn gspeist.
De Einöde Weißbachmühle woar bis zua Gemeindegebietsreform in Bayern da oanzige Ortstei vo Merkendorf und is am 1. Juli 1972 zamm mid Merkendorf vom aufglestn Landkroas Gunzenhausen zum nei buidtn Landkroas Ansbach kumma.
Religion.
De Eihwohna vo da Weißbachmui san evangelisch und noch Merkendorf gepforrt.
Vakeah.
Da Ort liegt an oana Gmoavabindungsstroß, wo vo Merkendorf noch Willendorf fiaht.
Waldeck (Merkendorf)

Waldeck is a Ortstei vo da Stod Merkendorf im Landkroas Ansbach in Middlfrankn (Bayern).
Nochboaorte.
In da Umgebung vo Waldeck lieng foignde Orte:
Gschicht.
Bis zua Gmoagebietsreform in Bayern, de am 1. Mai 1978 in Kroft tretn is, hod Waldeck zua Gmoa Großbreitenbronn gheat.
Religion.
De Eihwohna vo Waldeck san übawiegnd evangelisch und noch Weidenbach gepforrt.
Vakeah.
Waldeck liegt an oana Gmoavabindungsstroß, de vo Triesdorf Bohnhof noch Triesdorf fiaht, auf Hech vo oana Platanenallee.
Kleinbreitenbronn

Kleinbreitenbronn is a Ortstei vo da Stod Merkendorf im Landkroas Ansbach in Middlfrankn (Bayern).
Geografie.
Des Dorf liegt zwischn Ansbach und Gunzenhausen am Braungartenboch, oam linkn Zuafluss vo da Altmühl.
Nochboaorte.
In da Umgebung von Kleinbreitenbronn lieng foignde Orte:
Gschicht.
Bis zua Gebietsreform in Bayern hod Kleinbreitenbronn zua ehemolign Gmoa Großbreitenbronn und zum Landkroas Feuchtwangen gheat. Am 1. Mai 1978 is Großbreitenbronn noch Merkendorf eingmoant worn.
In Kleinbreitenbronn steht a privat betriebane Biogasonlog.
Religion.
Dee Eihwohna vo Kleinbreitenbronn san übawiegnd evangelisch und noch Merkendorf gepforrt.
Vakeah.
Gmoavabindungsstroßn fiahn noch Großbreitenbronn und Willendorf.
Willendorf (Merkendorf)

Willendorf is a Ortstei vo da Stod Merkendorf im Landkroas Ansbach in Middlfrankn (Bayern).
Nochboaorte.
In da Umgebung vo Willendorf lieng foignde Orte:
Gschicht.
Willendorf hod mid Triesdorf Bahnhof zua ehemolign Gmoa Großbreitenbronn im Landkroas Feuchtwangen gheat. Im Zug vo da Gebietsreform in Bayern hod se de Gmoa Großbreitenbronn 1978 da Stod Merkendorf ogschlossn. So kam auch Willendorf zu Merkendorf.
Am Ortsrond noch Merkendorf steht a private Biogasonlog, de seit 2007 de öffntlichn Gebaide vo da Stod Merkendorf (z. B. Schuihaus, Feiawehrhaus und Ärztehaus) mit Fernwärme vasoagt.
In den Joarn vo 2009 bis 2011 san im Rohma vo da Dorfeaneiarung an Dorfplotz onglegt und de Kanalisation eaneiat.
Religion.
Dee Eihwohna vo Willendorf san übawiegnd evangelischa und noch Merkendorf gepforrt.
Vakeah.
Willendorf liegt an da Gmoavabindungsstroß Merkendorf-Kleinbreitenbronn und an da Bhnstreckn Treuchtlingen–Wiazburg, ohne owa oan eigna Hoitepunkt zu hom.
Butzenhof

Butzenhof (umgongssprochli: "Butsnhṓf") is a Ortstei vo da Stod Heilsbronn im Landkroas Ansbach in Middlfrankn (Bayern).
Geografie.
De Einöde liegt an da Schwabach.
Gschicht.
1799 is da Ort ois "Butzenmühle" gnennt worn, vamutli nochm Nochnoma vom Eigntüma. Zu diesa Zeid hod no a Mui zum Hof gheat, de späta Weiterndorfa Mui gnennt worn is.Bis zua Gebietsreform in Bayern, de am 1. Aprü 1971 in Kroft tretn, hod de Einöde zua ehemolign Gmoa Weiterndorf gheat.
Vakeah.
Gmoavabindungsstroßn fiahn noch Weißenbronn, Weiterndorf und Heilsbronn zua B 14.
Seitendorf (Heilsbronn)

Seitendorf (umgongssprochli: "Saidndorf") is a Ortstei vo da Stod Heilsbronn im Landkroas Ansbach in Middlfrankn.
Gschicht.
Easchtmois nomantli eawähnt is ds Dorf 1252 ois "Sitendorf" worn, mid da Bedeitung "zu dem auf da Seite glegna Dorf".
1802 hods in dem Ort 14 Haushoite gem, von dena 13 dem Ansbachischn Kameralamt Windsbach und oana am ondan Grundherrn untatan woarn.
Im Joahr 1826 hod Seitendorf mid Göddeldorf und Trachenhöfstatt a Steuergmoa grindt. De Gmoa is im Zug vo da Gebietsreform in Bayern am 1. Jenna 1972 in de Stod Heilsbronn eigliedat worn.
Eihwohnaentwicklung.
Gmoa Seitendorf:
Ortstei Seitendorf:
Vakeah.
Seitendorf is duach a Gmoavabindungsstroß mid Trachenhöfstatt vabundn und duach a weitare mid da Kreisstroß AN 29, de vo Göddeldorf noch Weißenbronn fiaht.
Erkelsdorf

Erkelsdorf is a Dorf, des zum nördli glengna Neukirchen bei Sulzbach-Rosenberg in da Obapfoiz gheat. Bekonnt is des Dorf fia sei naheglengnas Jugendübanochtungshaus Knappenberg, des mit 40 Bettn Heim fia zoireiche Klassenfoahtn und Ferienfreizeitn is.
Im Netz.
http://www.jugendhaus-knappenberg.de
Neutras

Neutras is a Ortstei vo da Gmoa Etzelwang im Landkroas Amberg-Suizboch im Regierungsbezirk Obapfoiz (Bayern).
Log.
Da Weiler Neutras liegt uma 36 Kilometa nordöstli vo Niamberg und 3 Kilometa nordwestli vo Etzelwang.
Heit.
Da Ort is heit greßtnteis land- und forstwiatschoftli orientieat. Nem zwoa Gastronomiebetriebn befindt se im Ort a groußa Reitahof.
Vakeah.
A Gmoavabindungsstroß duachn Ort fiaht noch Lehendorf und Hegendorf.
Freizeid.
Neutras is a beliabts Ausflugszü fia Klettara, Wandara und Ausflügla.
Natua.
Nahe Neutras san oanige segnsweate Beage, Höjn und Fejsn z findn, de teiweis ois Geotope ausgwiesn san.
Lercha

Lercha is a Stodtei vo Meißen im Landkroas Meißen, Saggsn. De Gemarkung liegd im Sidn vo da Stod. Nochboaorte san: Meißen-Triebischtal, Bockwen (Klipphausen) und Meißen-Siebeneichen. Easchtmois eawähnd is da Ortsnam Lercha im Joar 1410 ois Nam vo da eatlichn Mui eawähnd worn. Im Joar 1928 is's Doaf noch Meißen eihgmoad worn.
Dobritz (Meißen)

Dobritz is a Stodtei vo Meißen im Landkroas Meißen, Saggsn. De Gemarkung liegt im Sidwestn vo da Stod und umfosst den Ortskean am Dobritza Beag sowia Buschbad im Toi vo da Triebisch. Nochboaorte san Meißen-Triebischtal, Polenz (Klipphausen), Garsebach (Klipphausen) und Löthain (Käbschütztal). Easchtmois eawähnt worn is des Dorf im Joar 1220. Im Joar 1950 is s noch Meißen eiggmoant worn.
Korbitz

Korbitz is a Stodtei vo Meißen im Landkroas Meißen, Saggsn. De Gemarkung liegt im Westn vo da Stod auf da Houchflech zwischn de Täla vom Jahnabach und da Triebisch. Nochboaorte san Meißen-Triebischtal, Meißen-Questenberg, Meißen-Dobritz und Schletta (Käbschütztal). Easchtmois is des Dorf im Joar 1336 erwähnt worn. Im Joar 1923 is s noch Meißen eigmoant worn.
Questenberg (Meißen)

Questenberg is a Stodtei vo Meißen im Landkroas Meißen, Saggsn. De Gemarkung liegt im Westn vo da Stod auf oam Beagrückn obahoib vom Toi vo da Triebisch. Nochboaorte san Meißen-Triebischtal, de Meißner Oidstod und Korbitz. Easchtmois is da Ortsnoma 1446 eawähnt worn. Im Joar 1923 is de Siedlung noch Meißen eigmoant worn.
Reckendorf

Reckendorf is a Gmoa im obafränkischn Landkroas Bamberg und Mitglied vo da der Vawoitungsgmoaschoft Baunach.
Geografie.
Geografische Log.
Reckendorf liegt in da Region Obafrankn-Nord-West.
Nachbargemeinden.
Nochboagmoana san (vo Nordn ogfonga im Uahzoagasinn): Rentweinsdorf (Landkreis Haßberge, Unterfranken), Rattelsdorf, Baunach und Gerach.
Gmoagliedarung.
De fimf Ortstei san(in Klomman Eihwohnazoi):
Es gibt foignde Gemarkunga: Laimbach, Reckendorf, Daschendorfer Forst, Lußberger Forst.
Am 1. Juli 1971 is de Gmoa Laimbach mid Obermanndorf, Untermanndorf und Zeitzenhof noch Reckendorf eigmoant worn. Am 1. Juli 1972 is Reckendorf im Zug vo da Gebietsreform in Bayern vom aufglestn Landkroas Ebern in Untafrankn zum Landkroas Bamberg und domit zu Obafrankn kumma.